Serge Poliakoff

Serge Poliakoff (Mosku, 1906ko urtarrilaren 8a - Paris, 1969ko urriaren 12a) errusiar jatorriko frantziar margolaria izan zen.

Parisen jarri zen bizitzen 1923. urtean, eta Londresko Slade eskolan egin zituen pinturako ikasketak. Pintura klasikoa landu zuen hasieran, baina, Parisa itzulita, Kandisky, Freundlich eta Sonia eta Robert Delaunay pintoreekin harremanetan hasi zen, eta lan abstraktuak egin zituen harrezkero; kolore bizien erabilera, beroena batez ere, da koadro horien ezaugarri nagusia. Nazioarteko sari ugari jaso zituen.

 Erreferentziak 

Kategoria:Moskutarrak
Kategoria:Errusiako margolariak
Kategoria:Frantziako margolariak
Kategoria:Parisen hildakoak